Спектакль Вяселле паводле знакамітай п’есы А.Чэхава паставіў у 2009 годзе расійскі рэжысёр Уладзімір Панкоў. За апошнія пяць год спектакль быў шмат разоў паказаны на тэатральных пляцоўках Францыі, Расіі, Украіны, Азербайджана, Іспаніі. Гэта сумесны беларуска-расійскі праект Міністэрства культуры Рэспублікі Беларусь, Нацыянальнага акадэмічнага тэатра імя Янкі Купалы, Міжнароднай канфедэрацыі тэатральных саюзаў, Міжнароднага тэатральнага фестывалю імя А.П.Чэхава, які ажыццяўляўся пры падтрымцы Урада Расійскай Федэрацыі, Урада Масквы, Міждзяржаўнага фонда гуманітарнага супрацоўніцтва дзяржаў-удзельніц СНД.